**6 клас Домашна работа – 7 учебна седмица**

По случай **Деня на народните будители, 1 ноември** моля, **направете плакат за будител** - българска личност, която играе важна роля в историческото или културното развитие на България. Тази личност може да бъде наш съвременник или историческа личност и да има принос за науката, технологиите, културата или работещ за благородна кауза.

**Насоки за работа** -Посочете факт/и, с които тази личност е допринесла за развитието на науката и технологиите или промяна в общественото съзнание на българите. -Когато структурирате работата си, помислете към кого е насочена и изберете подходящ вид текст според целта на изказването (разговорен, научен, художествен) и сферата на общуване (битова, научна, художествена, медийна). -Няма ограничения за големината на плаката ви, но трябва да съдържа поне 5 сложни изречения със съответното спазване на пунктуационните и граматични правилата на българския правопис. –Можете да нарисувате или да представите вашия герой със снимки.

**Обърнете внимание на**: - използването на пълен член на подлозите (вършителя на действието) в мъжки род, ед. число. ***Победителят*** *отвел заложника в двореца си.* - използването на едно основно глаголно време и подкрепящите го форми на останалите глаголи. – използването на подходящи думи – служете си с местоимения, със синоними или перифразирайте с антоними, за да избегнете повторение, внимавайте за паронимни грешки, използвайте богат речник, доколкото ви позволяват възможностите. – правилния словоред – използвайте прости изречения, за да е ясно съдържанието на плаката ви.

Очаквам с нетърпение плакатите ви!